L 234/10
FI
Euroopan unionin virallinen lehti
22.9.2023
(49)
Pakollisissa käyttöönottotavoitteissa olisi otettava huomioon alusten tyypit ja merisatamien liikennemäärät.
Jotta vältetään asentamasta kapasiteettia, joka jää käyttämättömäksi, merisatamiin, joiden liikennemäärät ovat satamakäyntien vuotuisen keskimäärän perusteella tiettyjen alusluokkien osalta pienet, ei olisi sovellettava vastaavia alusluokkia koskevia pakollisia käyttöönottotavoitteita.
Pakollisia tavoitteita ei vastaavasti olisi kohdistettava enimmäiskysyntään vaan riittävän suureen määrään, jotta voidaan välttää kapasiteetin vajaakäyttö ja ottaa huomioon satamien operatiiviset ominaispiirteet.
(50)
Satamakäyntien lukumäärää määritettäessä ei olisi otettava huomioon lyhytkestoisia satamakäyntejä, päästöttömiä teknologioita käyttävien alusten satamakäyntejä, suunnittelemattomia satamakäyntejä turvallisuussyistä tai ihmishenkien pelastamiseksi merellä, satamakäyntejä energian tuottamista aluksella edellyttävissä poikkeuksellisissa olosuhteissa, satamakäyntejä hätätilanteissa, jotka aiheuttavat ihmishenkeen, alukseen tai ympäristöön kohdistuvan välittömän vaaran, tai satamakäyntejä muista ylivoimaisista syistä.
(51)
Meriliikenne on tärkeä tekijä saarten ja unionin syrjäisimpien alueiden sekä Ceutan ja Melillan yhteenkuuluvuuden ja talouskehityksen kannalta.
Sähköntuotannon kapasiteetti näillä saarilla ja alueilla ei välttämättä aina riitä kattamaan sähkönkysyntää, joka tarvitaan tukemaan maasähkön syötön tarjontaa.
Tällaisissa tapauksissa kyseiset saaret ja alueet olisi vapautettava vaatimuksesta tarjota maasähkön syöttöä, paitsi jos ja kunnes tällainen sähköliitäntä mantereeseen tai tapauksen mukaan naapurimaihin on saatu valmiiksi tai niillä on riittävästi muista kuin fossiilisista energialähteistä paikallisesti tuotettua kapasiteettia.
(52)
TEN-T-ydinverkon merisatamissa olisi viimeistään vuonna 2025 oltava saatavilla asianmukainen määrä nesteytetyn metaanin tankkauspisteitä.
Tällaisen infrastruktuurin käyttöönoton olisi perustuttava markkinakysyntään.
Nesteytetyn metaanin tankkauspisteitä ovat muun muassa nesteytetyn metaanin terminaalit, säiliöt, säiliöautojen perävaunut, säiliöautot, liikkuvat kontit, bunkkerialukset ja proomut.
(53)
Maasähkön syöttöön tarkoitettuja laitteistoja olisi otettava käyttöön myös TEN-T-verkon sisävesisatamissa.
(54)
Ulkoisen sähkönsyötön käytön olisi korvattava moottorien käyttö, kun ilma-alukset ovat paikallaan lentoasemilla.
Tämän olisi vähennettävä epäpuhtaus- ja melupäästöjä, parantaa ilmanlaatua ja vähentää ilma-alusten ilmastonmuu­ tosvaikutuksia.
Sen vuoksi kaikessa kaupallisessa lentoliikenteessä olisi tarjottava mahdollisuus käyttää ulkoista sähkönsyöttöä, kun ilma-alukset ovat pysäköityinä ilma-aluksen matkustajasiltapaikoille tai ilma-aluksen ulkopaikoille TEN-T-verkon lentoasemilla.
Ulkoinen sähkönsyöttö ilma-aluksiin voitaisiin varmistaa kiinteillä tai liikkuvilla maavirtalaitteilla sekä ilma-aluksen matkustajasiltapaikoilla että ilma-aluksen ulkopaikoilla.
Ilma-alusten olisi voitava käyttää ulkoista sähkönsyöttöä kaikilla kaupallisissa ilmakuljetuksissa käytettävillä ilma-aluksen matkustajasiltapaikoilla ja ilma-aluksen ulkopaikoilla, mutta kutakin seisontapaikkaa ei tarvitse varustaa kiinteällä tai liikkuvalla maavirtalaitteella, koska yksi kiinteä tai liikkuva maavirtalaite voi palvella useita seisontapaikkoja ja se voidaan ottaa käyttöön operatiivisten tarpeiden täyttämiseksi.
(55)
Varmistaessaan, että paikallaan oleville ilma-aluksille tarjotaan mahdollisuus sähkönsyöttöön lentoasemilla, jäsenvaltioiden olisi tapauksen mukaan edistettävä lentoaseman pitäjän yhteistyötä maahuolintapalvelujen tarjoajien kanssa sekä tarvittaessa omahuolintaan oikeutettujen käyttäjien kanssa.
Jäsenvaltioiden olisi tehtävä näin erityisesti neuvoston direktiivillä 96/67/EY (16) perustetun lentoasemien käyttäjien komitean kautta.
(56)
Jäsenvaltioiden olisi voitava vapauttaa TEN-T-verkon lentoasemat, joilla on kolmen edellisen vuoden keskiarvona laskettuna ollut alle 10 000 kaupallista lento-operaatiota vuodessa, velvoitteesta toimittaa sähköä paikallaan oleviin ilma-aluksiin kaikilla ulkopaikoilla.
Kyseessä olevien lentojen määrä huomioon ottaen, sähkönsyötöstä ilma-aluksen ulkopaikoille kyseisillä TEN-T-verkon lentoasemilla aiheutuvat investointi- ja ylläpitokustannukset eivät välttämättä ole oikeassa suhteessa ympäristöhyötyyn nähden, etenkin kun lentoasemien hiilidioksidipäästöihin voidaan puuttua tehokkaammilla investoinneilla.
(16) Neuvoston direktiivi 96/67/EY, annettu 15 päivänä lokakuuta 1996, pääsystä maahuolinnan markkinoille yhteisön lentoasemilla (EYVL L 272, 25.10.1996, s. 36).